
REFERAT DE APROBARE
privind aprobarea Regulamentului de Organizare și Funcționare 
al Direcției de Asistență Socială

[bookmark: _GoBack]	Direcția de Asistență Socială este instituție specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.    
              Ținând cont de legislația în vigoare:
 -Legea nr. 292/2011 a asistenței sociale, cu modificările și completările ulterioare;
 -Legea nr. 53/2003-Codul Muncii, republicată, cu modificările și completările ulterioare;
 -Legea-cadru nr.153/2017 privind salarizarea personalului plătit din fonduri publice, cu modificările și completările ulterioare;
- Hotărârea Guvernului României nr.797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare; 
-  O.U.G nr.57/2019 privind Codul Administrativ, cu modificările și completările ulterioare;
             Potrivit prevederilor Legii nr.296/2023 privind unele masuri fiscal bugetare pentru asigurarea sustenabilitatii financiare a Romaniei pe termen lung, s-a impus reorganizarea unor structuri din cadrul Direcției de Asistență Socială;
             Astfel, a fost aprobată prin HCL nr. 380/15.12.2023 organigrama, statele de funcții publice și funcții în regim contractual ale Direcției de Asistență Socială în urma reorganizării instituției.
          Structura organizatorică a Direcție de Asistență Socială Drobeta Turnu Severin este:
1.  Director Executiv
2.  Director Executiv Adjunct
3.  Serviciul Financiar  Contabilitate
     a)Compartiment Achiziții publice
4. Serviciul Protecție Specială
a)Compartiment Evidență Indemnizații
         5. Serviciul Protecția Drepturilor Copilului
         6. Serviciul Protecția persoanelor vârstnice
                      a) Compartiment Îngrijiri la domiciliu
                      b) Compartiment Asistență medicală comunitară
7.   Serviciul Asistență Socială
a)Compartiment Beneficii de Asistență Socială
          8. Serviciul Facilități de asistență socială
                     a) Compartiment Protecția familiei.Ajutoare pentru încălzire
          9. Serviciul Monitorizare
10.  Serviciul Secretariat-Administrativ-Arhivă-Registratură
 a)Compartiment Protecția Muncii.Sănătate și Securitate în Muncă
11. Serviciul Resurse Umane 
 a)Compartiment Cabinete Medicale Școlare
 b)Compartiment Asistenți Personali

12. Compartiment Juridic; Relații cu Publicul.
13.Creșa Drobeta Turnu Severin (cu personalitate juridică) 

           În temeiul prevederilor art. 129 alin.2 lit.a alin.3  lit.”c” coroborat cu art.139 alin.1 și art. 196 alin.1 lit.a ale O.U.G nr.57/2019 privind Codul Administrativ, 

            Față de cele menționate mai sus, supun spre aprobare Consiliului Local al municipiului Drobeta Turnu Severin, proiectul de hotărâre privind aprobarea Regulamentului de Organizare și funcționare a Direcției de Asistență Socială Drobeta Turnu Severin, conform anexei nr.1 care fac parte integrantă din prezenta hotărâre.

